ভূতাত্ত্বিক সময় বলতে পৃথিবীর উৎপত্তি থেকে শুরু করে বর্তমান পর্যন্ত পুরো সময়কে বোঝায়। ভূতাত্ত্বিক সময় বা ভূতাত্ত্বিক সময়সীমা (টাইম স্কেল) ব্যবহার করে ভূবিজ্ঞানীরা পৃথিবীতে এ পর্যন্ত সংঘটিত সকল ঘটনা এবং তাদের মধ্যে সম্পর্ক স্থাপনের গবেষণা করে থাকেন। বিজ্ঞানীরা এই সময়কে বিভিন্ন সীমায় বিভক্ত করেছেন এবং প্রতিটি সীমার পৃথক পৃথক নাম দেয়া হয়েছে। বিভিন্ন যুগান্তকারী ঘটনার মাধ্যমে এই সীমাগুলো নির্ণয় করা হয়েছে। এই নিবন্ধে ভূতাত্ত্বিক সময়ের যে সীমা ছক দেয়া হয়েছে তার সবগুলো নাম ও তারিখ ইন্টারন্যাশনাল কমিশন অন স্ট্র্যাটিগ্রাফি কর্তৃক প্রস্তাবিত নামকরণ ব্যবস্থা অনুযায়ী উল্লেখ করা হয়েছে।

শেষ পর্বের নাম ""ছাপা অক্ষরে উকিল মুন্সী""। এ পর্বে রয়েছে দুটি লেখা— ""আর কতকাল বিদেশ রবে উকিল"" ও ""মধ্যাহ্নের উকিল মুন্সী""। প্রথম লেখাটি মাহবুব কবিরের উকিল মুন্সীর গান বইয়ের আলোচনা এবং দ্বিতীয়টি হুমায়ূন আহমেদের মধ্যাহ্ন উপন্যাসের আলোচনা।

ওঁ মণিপদ্মে হুঁ (দেবনাগরী : ॐ मणि पद्मे हूँ, তিব্বতি: ཨོཾམཎིཔདྨེཧཱུྃ) হল পরম করুণাময় অবলোকিতেশ্বরের উদ্দেশে উচ্চারিত পবিত্র মন্ত্র। এই মন্ত্র তিব্বতি মহাযান বৌদ্ধধর্মে সর্বাপেক্ষা পবিত্রতর মন্ত্র হিসেবে গণ্য হয়। সাধারণত চতুর্ভূজ অবলোকিতেশ্বরের উদ্দেশেই নিবেদিত হয়ে থাকে এই মহামন্ত্র। তিব্বতি বৌদ্ধধর্মের বিশ্বাসানুসারে দলাই লামা হলেন স্বয়ং অবলোকিতেশ্বরের অবতার। তাই তিব্বতের মহাযান বৌদ্ধধর্মাবলম্বীগণ অবলোকিতেশ্বর জ্ঞানে দলাই লামাকেই উৎসর্গ করে থাকে এই মন্ত্র। তিব্বতে অবস্থিত প্রতিটি পর্বতের গাত্রে খোদাই করে এই মন্ত্র লিখিত হয়। এতদ্ব্যতীত ছোট ছোট চিরকুটে অসংখ্যবার এই মন্ত্র লিখে তা প্রার্থনা চক্রের মধ্যে ভরে দেওয়া তিব্বতের চিরন্তন ঐতিহ্য।

বোয়ালখালী সিরাজুল ইসলাম ডিগ্রী কলেজ চট্টগ্রামের বোয়ালখালীতে অবস্থিত একটি স্নাতক শিক্ষাপ্রতিষ্ঠান। ১৯৭০ সালে এই কলেজ প্রতিষ্ঠিত হয়। বোয়ালখালী উপজেলার -এর সদরে এটি অবস্তিত।

বিহসুদ জেলা (পশতু: بهسود, পূর্বে জালালাবাদ জেলা) (ফার্সি: ولسوالی بهسود) আফগানিস্তানের নাঙ্গারহার প্রদেশের একটি জেলা। জেলাটির মধ্যে ৪০ টি প্রধান গ্রাম রয়েছে যা কাবুল নদীর উভয় পাশ জালালাবাদ শহরের কাছাকাছি অবস্থান করছে। পূর্বে জালালাবাদ জেলার শহরটি ছিল একটি অংশ ছিল কিন্তু ২০০৪ সালে শহরটি স্বাধীনভাবে পৌরসভা ব্যবস্থার অধীনে পরিচালিত হতে থাকে। এছাড়া এটি কোন শহরের মধ্যে অন্তর্ভূক্ত না হয়ে নিজস্ব নাম বিহসুদ জেলা নিয়ে আবির্ভূত হয়। জেলার মধ্যে মূলত কমলা, চাল এবং আখ চাষ করা হয় এবং রাজধানী শহর বিচ্ছিন্ন প্রকৃতির ফসল লক্ষ্য করা যায়। জেলাটি সারা বছরের দৈনন্দিন আবহাওয়া বহু দর্শনার্থীদের মনযোগ আকর্ষণ করতে সক্ষম হয়েছে।

এটি চম্পা বিবির মাজার নামেই বেশি পরিচিত । পুরনো ঢাকার চকবাজার থানার সোয়ারীঘাটের চম্পাতলী এলাকার নামকরণ করা হয় চম্পা বিবির নামানুসারে ।তার পরিচয় সমন্ধে সঠিক ইতিহাস পাওয়া যায় নি ।তিনি ছিলেন শায়েস্তা খাঁর উপপত্নী বা পালিত কন্যা। মুনশী রহমান আলী তায়েশ (গবেষক) তার উর্দু ভাষায় রচিত ‘তাওয়ারিখে ঢাকা’ , ডক্টর আ ম ম শরফুদ্দীন কতৃক অনুবাদকৃত বইয়ে সমাধিসৌধটির ধ্বংস সমন্ধে লিখেছেন, ""পাদ্রী শেফার্ড ওটা ধ্বংস করে দিয়েছেন। শেফার্ড বোধহয় কবরটি মাটির সঙ্গে মিশিয়ে দিয়েছেন। "" এটি ঘটেছিল ১৮১৬ সালে মিশনারি লিওনারদ কতৃক ছোট কাটরায় ইংরাজি স্কুল খোলার পর ।

অনিরুদ্ধ হারলতা ও পিতৃদয়িত নামক দুইখানি গ্রন্থ রচনা করেন। হারলতা নামক গ্রন্থে তিনি অশৌচ সম্বন্ধে বিস্তৃত আলোচনা করেছেন। পিতৃদয়িত গ্রন্থে তিনি সামবেদী গোভিলপন্থীদের আচমন, দন্তধাবন, স্নান, সন্ধ্যা পিতৃতর্পণ, বৈশ্বদেবতর্পণ, পার্বণশ্রাদ্ধ, দানস্তূতি প্রভৃতি শ্রাদ্ধ সম্বন্ধীয় নানা ক্রিয়াকর্মের বিধান দিয়েছেন।